

 **ΚΥΠΡΙΑΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΟΙΚΟΝΟΜΙΚΩΝ**

**ΥΠΗΡΕΣΙΑ ΧΟΡΗΓΙΩΝ ΚΑΙ ΕΠΙΔΟΜΑΤΩΝ**

5 Οκτωβρίου 2023

**Υποβολή αιτήσεων για παροχή φοιτητικών επιδομάτων σε οικογένειες Ελλαδιτών φοιτητών/ριών και σε επαναπατρισθείσες οικογένειες Κύπριων φοιτητών/ριών για το ακαδημαϊκό έτος 2022/2023**

Η Υπηρεσία Χορηγιών και Επιδομάτων (ΥΧΕ) του Υπουργείου Οικονομικών (ΥΟ) ανακοινώνει την έναρξη υποβολής αιτήσεων για παροχή φοιτητικών επιδομάτων από τη Παρασκευή**, 6 Οκτωβρίου 2023**, για τις ακόλουθες κατηγορίες:

* Φοιτητές/ήτριες από την Ελλάδα, οι οποίοι/ες κατά το ακαδημαϊκό έτος 2022/2023 φοιτούσαν σε ακαδημαϊκά ιδρύματα της Κύπρου και οι οικογένειες των οποίων έχουν ως μόνιμη διαμονή τους την Ελλάδα.
* Φοιτητές/ήτριες από την Κύπρο, οι οποίοι/ες κατά το ακαδημαϊκό έτος 2022/2023 φοιτούσαν σε ακαδημαϊκά ιδρύματα της Κύπρου ή του εξωτερικού και οι οικογένειες των οποίων έχουν επαναπατρισθεί.

Οι αιτήσεις παραδίδονται μόνο:

(α) στα ακόλουθα Κέντρα Εξυπηρέτησης του Πολίτη (ΚΕΠ):

* Λευκωσίας (1): Γεωργίου Σεφέρη, στην Έγκωμη (πρώην γραφεία Αρχής Κρατικών Εκθέσεων)
* Λευκωσίας (2): Αρχιεπισκόπου Μακαρίου Γ΄ 36
* Λεμεσού: Σπύρου Αραούζου 21
* Αμμοχώστου: Ελευθερίας 83, Δερύνεια
* Λάρνακας: Σπύρου Κυπριανού 42
* Πάφου: Ελευθερίου Βενιζέλου 62
* Πόλης Χρυσοχούς: Ευαγόρα Παλληκαρίδη 1
* Πελενδρίου: Αρχιεπισκόπου Μακαρίου Γ’ 70
* Κολοσσίου: Οδός Αμμοχώστου 67

 (β) στα ακόλουθα Κέντρα Πολίτη (ΚΕΠΟ):

* Επαρχιακό Ταχυδρομικό Γραφείο Λευκωσίας

Προδρόμου 100, 2063 Στρόβολος

* Επαρχιακό Ταχυδρομικό Γραφείο Λεμεσού

16ης Ιουνίου 1943 3, 3022 Λεμεσός

* Επαρχιακό Ταχυδρομικό Γραφείο Λάρνακας

Πλατεία Βασιλέως Παύλου, 6023 Λάρνακα

* Επαρχιακό Ταχυδρομικό Γραφείο Πάφου

Αριστοτέλη Σάββα 23,8025 Πάφος

* Ταχυδρομικό Γραφείο Αγρού

Γλαύκος Κληρίδης 30, 4860 Αγρός

* Ταχυδρομικό Γραφείο Κακοπετριάς

 Αρχιεπισκόπου Μακαρίου Γ΄20, 2800 Κακοπετριά

Οι αιτήσεις παραλαμβάνονται μέχρι και την **Δευτέρα 6 Νοεμβρίου 2023**. Επισημαίνεται ότι δεν θα δοθεί παράταση στη συγκεκριμένη ημερομηνία.

**Τονίζεται ότι οι αιτήσεις δεν θα ελέγχονται κατά την παραλαβή τους. Ελλιπείς ή εκπρόθεσμες αιτήσεις θα απορρίπτονται.**

Οι ενδιαφερόμενοι/ες μπορούν να προμηθεύονται τα έντυπα των αιτήσεων από τον ιστότοπο του ΥΟ: mof.gov.cy τα οποία είναι ήδη διαθέσιμα. Στον ίδιο χώρο θα βρείτε και σχετικό ενημερωτικό έντυπο για συμπλήρωση της αίτησης.